Pouezus-dreist eo koulskoude an aters-se rak gant ur respont reizh  degaset dezhañ, e c'hellfe an emouestlidi gounit kalz startijenn,  ken  en o feiz, ken en o oberiantiz evit Breizh. Ur respont sklaer ne vo  ket siwazh rak kevrinel e chom mennad Doue warnomp, ha boud eo hor  meiz e-keñver hini Doue. Dre-se e chom al labour-mañ un taol arnod,  hag ouzhpenn bezañ un imbourc'hadenn war dachenn ar feizoniezh, ez eo  mennet evel un oberenn dinaskañ pleustrek (dinaskañ diouzh ur serten  "Iliz" e Breizh hag a zo gall), pa gendaol da reiñ d'ar Vrezhoned  kristen, en anv ar feiz, ar gwir hag an dever da stourm da  c'hounid ar  frankiz he deus ezhomm hor bro.